_:nc5b620e296664c66af21967cea120ce9xb0
<http://schema.org/articleBody>
"Ο ΟΗΕ την χαρακτηρίζει ως την «μεγαλύτερη προσφυγική κρίση του αιώνα». Με τις ρωσικές βόμβες να ισοπεδώνουν την Ουκρανία επί 13 ημέρες και νύχτες, κατά χιλιάδες οι άμαχοι περνούν καθημερινά τα σύνορα αναζητώντας ασφάλεια. Η Ευρώπη οργανώνει μια συλλογική απάντηση.  Μέχρι ωστόσο να καταλήξουν οι πολιτικοί στις Βρυξέλλες στις λεπτομέρειες, οι χώρες πρώτης υποδοχής, όπως η Μολδαβία, η Ρουμανία, η Σλοβακία, η Ουγγαρία και η Πολωνία, καλούνται να περιθάλψουν εκατομμύρια πρόσφυγες, στη συντριπτική τους πλειονότητα γυναίκες και παιδιά. Μέσα σε 12 ημέρες, μόνο στην Πολωνία έχουν περάσει πάνω από ένα εκατομμύριο άνθρωποι. Και πολλοί ακόμα ακολουθούν.  Σύμφωνα με την Ύπατη Αρμοστεία του ΟΗΕ για τους πρόσφυγες, εντός της ημέρας ή το αργότερο αύριο, ο συνολικός αριθμός των προσφύγων από την Ουκρανία αναμένεται να ξεπεράσει τα δύο εκατομμύρια. Τα Ηνωμένα Έθνη ζητούν από την Ρωσία να επιτρέψει αποστολή ανθρωπιστικής βοήθειας στις υπό πολιορκία πόλεις. «Ουκρανικές πόλεις είναι υπό πολιορκία και βομβαρδίζονται συνεχώς από την Ρωσία. Τα νοσοκομεία ξεμένουν από προμήθειες, το φαγητό είναι δυσεύρετο. οι απώλειες μεταξύ των αμάχων αυξάνονται, ενώ οι πιο ευάλωτες ομάδες , άτομα με αναπηρία, ηλικιωμένοι και παιδιά υποφέρουν», δήλωσε η Λίντα Τόμας Γκρινφιλντ, πρέσβειρα των ΗΠΑ στον ΟΗΕ. «Χρειαζόμαστε ασφαλή διάδρομο για την παροχή ανθρωπιστικής βοήθειας σε περιοχές όπου μαίνονται συγκρούσεις. Οι πολίτες σε μέρη όπως η Μαριούπολη, το Χάρκοβο, η Μελιτόπολη και αλλού χρειάζονται επιγόντως βοήθεια, κυρίως ιατρικό υλικό, όπως αυτό που παρέχουμε τις τελευατίες ημέρες μέσω του ΠΟΥ», δήλωσε ο Μάρτιν Γκριφιθς, αναπληρωτή; Γ.Γ του ΟΗΕ για την αθρωπιστική βοήθεια. Στην Πολωνία η ανταπόκριση των αρχών και των εθελοντών στην προσφυγική κρίση είναι συγκινητική. Η κυβέρνηση σχεδιάζει ένα έκτακτο πακέτο μέτρων για την παροχή τροφής, στεγης και πρόσβασης στο σύστημα υγέιας στους απελπισμένους του πολέμου."
<https://gr.euronews.com/2022/03/08/polemos-sthn-oykrania-klimakonetai-h-anthropistikh-krish-dyo-ekatommyria-oi-prosfyges>